Meaning of Life (שיר)

"Meaning of Life" הוא סינגל שיווקי של הזמרת-יוצרת האמריקאית קלי קלרקסון, שיצא ב-19 באוקטובר 2017 בהוצאת חברת התקליטים אטלנטיק רקורדס. השיר נכתב על ידי ג'סי שטקין, אילסי ג'ובר וג'יימס מוריסון, והופק על ידי ג'סי שטקין.

נכון לאוגוסט 2025, השיר הושמע למעלה מ-14 מיליון פעמים בספוטיפיי.

 וידאו קליפ 
הווידאו קליפ יצא ב-13 במאי 2018 תחת בימויה של שרה מקלוגן. ג'וני מאקה מ-E! Online תיארה את הווידאו קליפ כ"חלום סינימטי", וכתבה כי "הווידאו קליפ פשוט במובנים מסוימים אך דרמטי בטון, במיקום ובמלבוש". נכון לאוגוסט 2025, הווידאו קליפ נצפה למעלה מ-5 מיליון פעמים.

 ביקורת 
אריקה גונזלס מהרפרס בזאר סברה כי השיר "מלא ברגש", וכן כי "שירת הרועשת והנשמתית של קלרקסון תופסת מקום מרכזי בשיר". ג'ון בליסטיין מהרולינג סטון תיאר את השיר כ-"אופורי" ואת הביצוע Nashville Sessions של קלרקסון כ-"מרשים". לעומת זאת, מייקל ווד מלוס אנג'לס טיימס, בעת שביקר את אלבום המוזיקה, טען כי השיר לא מנצל את החופש היצרתי של קלרקסון וכי מילות השיר "יכולות להיות חדות יותר".

 מיקומי שיא 

 קישורים חיצוניים 

 הערות שוליים 

קטגוריה:שירי קלי קלרקסון
קטגוריה:שירים באנגלית
קטגוריה:שירים שנכתבו על ידי אילסי ג'ובר
קטגוריה:שירים שנכתבו על ידי ג'סי שטקין
קטגוריה:שירים שהופקו על ידי ג'סי שטקין